ApstiprinātAS  
Daugavpils pilsētas domes iepirkumu komisijas  
2016.gada 11.februāra sēdē, prot.Nr.2

**Atklāta konkursa**

**“Daugavpils pilsētas ielu un ietvju   
seguma atjaunošanas darbi 2016.gadā”**

identifikācijas numurs DPD 2016/11

**Atbildes uz pretendentu jautājumiem Nr.1**

Daugavpils pilsētas domes iepirkumu komisija 2016.gada 11.februāra sēdē (prot.Nr.2) ir izskatījusi pretendentu uzdotos jautājumus un sniedz šādas atbildes:

“**1. Jautājums:** Atklātā konkursa *Daugavpils pilsētas ielu un ietvju seguma atjaunošanas darbi 2016.gadā", identifikācijas Nr.DPD 2016/11* (turpmāk tekstā - konkurss) nolikuma punktā Nr.6 rakstīts, ka **„Piedāvājuma nodrošinājums nav paredzēts,** taču nolikuma III. sadaļā par konkursam iesniedzamajiem dokumentiem apakšpunktā Nr.21.7. rakstīts **,,piedāvājuma nodrošinājuma** oriģināls (neiešūts kopējā piedāvājumā) un piedāvājuma nodrošinājuma kopija (iešūta kopējā piedāvājumā)". Lūdzam sniegt skaidrojumu.

***Atbilde uz 1.jautājumu:*** *Konkursa nolikuma 21.7.apakšpunkts ir tehniska pārrakstīšanās kļūda. Konkursa Nolikums neparedz piedāvājuma nodrošinājuma iesniegšanu.*

**2. Jautājums:** Lūdzam apstiprinājumu, ka atbilstoši konkursa nolikuma apakšpunktam Nr. 10.2. „Darbu saraksts jāsagatavo un jāiesniedz atbilstoši Konkursa nolikumam pievienotajai formai (4.pielikums), ievērojot Ministru kabineta 2015.gada 30.jūnija noteikumus Nr.330 ,.Noteikumi par Latvijas būvnormatīvu LBN 501 -15 „Būvizmaksu noteikšanas kārtība”” pasūtītājs ir paredzējis, ka konkursa nolikuma 2.pielikuma “Tehniskajās specifikācijas” norādīto darbu veidu un apjomu izcenojumi ir jāiesniedz atbilstoši tikai “Noteikumi par Latvijas būvnormatīvu LBN 501-15 “Būvizmaksu noteikšanas kārtība” 9.pielikumam „Veicamo darbu saraksts” formai, par katru no paredzētajām iepirkuma daļām.

***Atbilde uz 2.jautājumu:*** *Komisija apstiprina, ka konkursa nolikuma 2.pielikuma “Tehniskajās specifikācijas” norādīto darbu veidu un apjomu izcenojumi ir jāiesniedz atbilstoši būvnormatīva “Noteikumi par Latvijas būvnormatīvu LBN 501-15 “Būvizmaksu noteikšanas kārtība” 9.pielikumam „Veicamo darbu saraksts” formai, par katru no paredzētajām iepirkuma daļām. Vienlaicīgi komisija vērš uzmanību, ka atbilstoši būvnormatīva 32. un 33.punktam, pasūtītājs vajadzības gadījumā ir tiesīgs pieprasīt izmaksu kalkulācijas.*

**3. Jautājums:** Ņemot vērā ievērojamos šķembu un asfaltbetona segumu atjaunošanas apjomus, kasparedzēti konkursa 2.pielikuma Tehniskās specifikācijas 1.daļā „Ielu asfaltbetona seguma atjaunošanas darbi”, korektu izmaksu sagatavošanai, lūdzam norādīt konkrētus plānotos objektus (ielas) ar precīziem veicamajiem darbiem un to apjomiem.

***Atbilde uz 3.jautājumu:*** *Remontējamo ielu saraksts ir pieejams* [*www.daugavpils.lv*](http://www.daugavpils.lv) *mājas lapā* [*https://www.daugavpils.lv/lv/47/read/12135*](https://www.daugavpils.lv/lv/47/read/12135) *(shēma). Precīzi apjomi tiek noteikti pēc objekta apsekošanas, pamatojoties uz asfalta seguma stāvoklī pēc ziemas perioda. Veicamie darbi ir periodiskie uzturēšanas darbi, tas nozīmē ielu dilumkārtas nomaiņa, iesēdumu remonts, asfalta frēzēšana un gruntēšana, apmaļu nomaiņa, aku nomaiņa un regulēšana, pēc nepieciešamības šķembu pamatnes remonts.*

**4. Jautājums:** Ņemot vērā ievērojamos salizturīgā slāņa, šķembu un asfaltbetona seguma atjaunošanas apjomus, kas paredzēti konkursa 2.pielikuma Tehniskās specifikācijas 2.daļā „Ietvju asfaltbetona seguma atjaunošanas darbi”, korektu izmaksu sagatavošanai, lūdzam norādīt konkrētus plānotos objektus (ielas un ietves) ar precīziem veicamajiem darbiem un to apjomiem.

***Atbilde uz 4.jautājumu:*** *Pievienojam ietvju ar asfalta segumu sarakstu 2016.gadam. Esošās ietves tiek remontētas pēc esošās ģeometrijas un esošajās robežās:*

|  |  |
| --- | --- |
| *Nr p.k.* | *Objekta nosaukums* |
| *1* | *2* |
| *1.* | *Smilšu iela (Dobeles – Valkas) pāra* |
| *2.* | *Smilšu iela (Dobeles – Valkas) nepāra* |
| *3.* | *Mendeļejeva iela (Višķu – Jātnieku)* |
| *4.* | *Aveņu iela (Aveņu 21 – Ormaņu)* |
| *5.* | *Aveņu iela (Zeltkalna – Arendoles)* |
| *6.* | *Stacijas iela (DUS Ingrida – Kandavas)* |
| *7.* | *Valkas iela (18.novembra iela - Smilšu)* |
| *8.* | *Sporta iela 8 gar ēku* |
| *9.* | *Strādnieku iela (A. Pumpura – Kauņas)* |
| *10.* | *Strādnieku iela (Liepājas – Valkas)* |
| *11.* | *Bauskas iela (Liepājas – Tukuma)* |
| *12.* | *Ziemeļu iela (Kauņas – A. Pumpura)* |
| *13.* | *A.Pumpura iela (Ziemeļu – Užvaldes)* |
| *14.* | *Raipoles iela (Raipoles 10 – Tartu 15)* |
| *15.* | *Valkas iela (Atmatas – Lauska)* |
| *16.* | *Sēlijas iela (Brjanskas – Liģinišķu)* |
| *17.* | *Arendoles iela (Minskas – Aveņu)* |
| *18.* | *Tukuma iela (18.novembra – Strādnieku)* |
| *19.* | *Stacijas un Malu ielu krustojums abās puses* |
| *20.* | *Vidus iela (Vidus 24 – Dzirnavu)* |
| *21.* | *Lielā iela (Vienības tilta - Lielā iela 102)* |

**5. Jautājums:** Ņemot vērā ievērojamos salizturīgā slāņa, šķembu un bruģa seguma atjaunošanas apjomus, kas paredzēti konkursa 2.pielikuma Tehniskās specifikācijas 3.daļā „Ietvju mākslīgā bruģa seguma atjaunošanas darbi”, korektu izmaksu sagatavošanai, lūdzam norādīt konkrētus plānotos objektus (ielas un ietves) ar precīziem veicamajiem darbiem un apjomiem.

***Atbilde uz 5.jautājumu:*** *Pievienojam ietvju ar bruģa segumu sarakstu 2016.gadam. Esošās ietves tiek remontētas pēc esošās ģeometrijas un esošajās robežās:*

|  |  |
| --- | --- |
| *Nr p.k.* | *Objekta nosaukums* |
| *1* | *2* |
| *1.* | *Saules iela (Cietokšņa – Mihoelsa) pāra* |
| *2.* | *Saules iela (Cietokšņa – Mihoelsa) nepāra* |
| *3.* | *Cietokšņa iela (Saules – Lāčplēša) pāra* |
| *4.* | *Cietokšņa iela (Saules – Lāčplēša) nepāra* |
| *5.* | *Lāčplēša iela (Muzejas – Teātra)* |
| *6.* | *Mihoelsa iela (Rīgas – Saules)* |
| *7.* | *Mihoelsa iela (Lāčplēša – Imantas)* |
| *8.* | *Raiņa iela (Viestura – Alejas)* |
| *9.* | *Cietokšņa iela (Rīgas – Saules) pāra* |
| *10.* | *Cietokšņa iela (Rīgas – Saules) nepāra* |
| *11.* | *Alejas iela (Sakņu – Maizes)* |

**6. Jautājums:** Konkursa nolikuma 2.pielikuma Tehniskās specifikācijas 1.daļai „Ielu asfaltbetonaseguma atjaunošanas darbi”, atbilstoši „Ceļu specifikācijas 2015” apakšpunktam Nr.12.9, lūdzam norādīt konkrētas izejmateriālu stiprības klases sekojošu izmaksu pozīcijās paredzētajiem materiāliem:

Nr.7 „Nesaistītu minerālmateriālu pamata nesošās kārtas būvniecība/remonts, dolomīta šķembu maisījums fr. 0/45, h= 15cm;

Nr.8 „Karstā asfalta izlīdzinošās kārtas būvniecība, ACsurf 16 (70/100)”;

Nr.9 „Karstā asfalta dilumkārtas būvniecība, ACsurf 11, h = 4 cm (70/100)”.

***Atbilde uz 6.jautājumu:*** *Izejmateriālu stiprības klases konkursa nolikuma 1.DAĻAS tehniskās specifikācijas pozīcijām: Nr.7 – N II, Nr. 8 – S II, Nr. 9 – S II*.

**7. Jautājums:** Nolikuma 6.punktā ir uzrakstīts, ka “Piedāvājuma nodrošinājums nav paredzēts”, bet Nolikuma 3.daļā, 21.7.punktā ir uzrakstīts, ka “piedāvājuma nodrošinājuma oriģināls (neiešūts kopējā piedāvājumā) un piedāvājuma nodrošinājuma kopija (iešūta kopējā piedāvājumā)”. Lūdzam paskaidrot šo neskaidrību, un dot atbildi, vai ir vajadzīgs piedāvājuma nodrošinājums, kurai daļai tas vajadzīgs, un ar kādiem nosacījumiem?

***Atbilde uz 7.jautājumu:*** *Konkursa nolikuma 21.7.apakšpunkts ir tehniska pārrakstīšanās kļūda. Konkursa Nolikums neparedz piedāvājuma nodrošinājuma iesniegšanu.*

Iepirkuma komisijas priekšsēdētāja J.Kornutjaka